Lana Del Rey

Perekond

Kui Elizabeth Woolridge Grant sündis, töötasid ta vanemad reklaaminduses New Yorgis ning kolisid siis Lake Placidisse New Yorgi osariigis, kus tema isa Robert England Grant hakkas tegelema kinnisvarainvesteeringutega. Praegu on ta isal ettevõte Grey Group Copywriter ning ema Patricia Ann töötab keskkooliõpetajana. Lanal on noorem vend Charlie Grant ja õde Caroline Grant, kellega koos ta üles kasvas. Tema õde on fotograaf, kes on pildistanud Lana albumi "Lust For Life" esikaane foto ja teinud temast ka promofotosid. Del Rey on öelnud, et teda ja ta õde mõjutas American Dreami stiili visuaalset kujutamist hindama kuurortlinnas üleskasvamine.

Haridus ja töö

Lana Del Rey käis algkoolis Lake Placidis St. Agnese katolikus koolis, kuid hiljem alates 15-aastaselt Kenti internaatkoolis Connecticutis, kuhu ta alkoholismi tõttu vanemate poolt saadeti. Alkoholismist sai ta võitu ning 18-aastasena oli ta karsklane. Seejärel võttis Del Rey vaheaasta ning elas oma tädi ja onu juures Long Islandil. Onu õpetas teda kitarri mängima.
18-aastaselt asus Lana õppima filosoofiat ja metafüüsikat Bronxis Fordhami ülikoolis. Juba 15-aastasena filosoofia tunde võttes sai ta aru, et see on koht, kus ta leiab oma inimesed. Ta tahtis end ümbritseda inimestega, kes küsiksid küsimusi nagu "Miks me oleme siin?" Ta hakkas tööle ka vabatahtlikuna kodututega seotud ning alkoholi- ja narkootikumisõltuvusega tegelevates programmides. Lisaks aitas ta kaasa ka ehitustöödes sõites läbi riigi, et värvida ja taastada põlisameeriklaste maju. Umbes sel ajal hakkas ta rohkem tegelema ka laulmisega. Ta esines Willamsburgi ja Lower East Side’i piirkondades. Näiteks Laila Lounge’is, Galaoagoses ja The Living Roomis.
Enne, kui Lana Del Rey tuntuks sai, tegi ta juhutöid, mida leidis tihti reklaamisaidilt Craigslist. Näiteks teismelisena enne ülikooli oli ta ettekandja Lake Placidis, hiljem aga lapsehoidja, kuid pidevalt laulis ta ka pubides.

May Jailer

Ülikooli ajal kasutas Lana esinejanime May Jailer. Esimesed salvestised ja esinemised tõi ta pisema publiku ette just selle nimega. 2005-2006 salvestas ta kaks lühialbumit (EP-d): "From The End" ja "Love Like Me". Ta salvestas ka albumi "Sirens". Mitmed ta varasemad lood on nüüdseks veebi lekkinud. See on hea kontrast nägemaks, kui erinev on tolleaegne Del Rey stiil muusikast, mis ta lõpuks kuulsaks tegi.

Lizzy Grant

Paari aasta pärast, muutunud välimuse ja valgendatud blondide juustega, tegi Lana esmakordse ametliku katse muusikamaailmas läbi lüüa ja seda omaenda nimega. Lizzy Grant esitas 2007. aastal oma akustiliste lugude demo "No Kung Fu" indie-plaadifirmale 5 Point Records. Plaadifirma omanik David Nichter on MTV-s antud intervjuus öelnud, et ta pakkus Del Reyle salvestuslepingut eelarvega 50 000 dollarit ja tähelepanuväärset ettemaksu. Lana liikus pärast seda edasi Manhattan Mobile Home Parki ning asus koostöös produtsent David Kahnega looma lühialbumit "Kill Kill". See avaldati samal aastal pisut hiljem Lizzy Granti nime all. Sellel polnud aga erilist edu. Töötades oma uue täisalbumi kallal, tekkis tal soov oma nime vahetada, ta sai ka uue produktsioonifirma ja muutis oma kõla stiili. 2010 avaldas Lana Del Rey oma esimese albumi "Lana Del Ray A.K.A. Lizzy Grant". Uus produktsioonifirma ostis ta esindusõigused kolme kuu pärast vanalt plaadilepingult ning kustutas veebist kõik viited Lizzy Grantile.

Lana Del Rey

2011 avaldas Elizabeth Grant, siis juba esinejanimega Lana Del Rey, loo "Video Games", mille sülearvuti kaameraga filmitud ja videolõikudest kokku pandud YouTube’i video sai kiiresti internetisensatsiooniks. 2012. aastal ilmus tema debüütalbum "Born To Die".

Vaated

Lana Del Rey toob välja hetkel pop-muusika valdkonnas tegutsevad edukad lauljad Billie Eilish ja Ariana Grande. Laulja tunneb, et on seda aega pop-muusika kultuuris kaua oodanud. Samuti armastab laulja hip-hopi.
Del Rey avaldas hiljuti laulu "Looking for America" vastusena hiljutisele massiliste tulistamiste sagenemisele. Laulja kommenteerib seda ise nii, et ta on äärmiselt ärritunud, kui kuuleb kuskil midagi vägivaldset. Del Rey on öelnud: "Aeg ajalt, nagu näiteks Amazonase metsatulekahju puhul, ärkavad inimesed üles ja imestavad, et see ei ole lihtsalt mööduv faas. Midagi on väga valesti. Mulle meeldib jääda tahaplaanile, kuid kui on sellised järjestikused sündmused, kas peaksin ütlema, et see on aeg, millal peaksin midagi ütlema? See aeg on kindlasti minu jaoks käes."